CELEX: E2016G0001
Language: fi
Date: 2016-04-28 00:00:00
Title: EFTA-valtioiden pysyvän komitean päätös N:o 1/2016/PK, annettu 28 päivänä huhtikuuta 2016, sisäisestä kustannusjaosta [2016/1660]

15.9.2016   
            
            
               FI
            
            
               Euroopan unionin virallinen lehti
            
            
               L 247/27
            
         EFTA-VALTIOIDEN PYSYVÄN KOMITEAN PÄÄTÖS
   N:o 1/2016/PK,
   annettu 28 päivänä huhtikuuta 2016,
   sisäisestä kustannusjaosta [2016/1660]
   EFTA-VALTIOIDEN PYSYVÄ KOMITEA, joka
   ON PÄÄTTÄNYT SEURAAVAA:
   1 artikla
   Islannin, Liechtensteinin ja Norjan, jäljempänä ’EFTA-valtiot’, rahoitusosuudet ETA:n rahoitusjärjestelmään vuosina 2014–2021 jaetaan seitsemään vuotuiseen erään ja määritetään 2 artiklan mukaisesti.
   2 artikla
   1.   EFTA-valtioiden rahoitusosuudet ETA:n rahoitusjärjestelmään vuosina 2014–2021 perustuvat niiden bruttokansantuotteeseen (BKT).
   2.   EFTA-valtion rahoitusosuus varainhoitovuonna t perustuu käytettävissä oleviin vuoden t – 2 BKT-tietoihin ja vastaa kyseisen EFTA-valtion osuutta kaikkien EFTA-valtioiden yhteenlasketusta BKT:sta vuonna t – 2.
   3.   EFTA-valtioiden on toimitettava vuosittain maaliskuun 1 päivään mennessä BKT-tiedot, joihin vuoden t rahoitusosuudet perustuvat. Toimitettavien tietojen on koskettava vuotta t – 2.
   4.   Rahoitusosuudet ilmaistaan euroina.
   3 artikla
   EFTA-valtion liittyminen EU:hun ei vaikuta sen velvoitteeseen maksaa rahoitusosuus ETA:n rahoitusjärjestelmään vuosina 2014–2021 tämän päätöksen mukaisesti.
   4 artikla
   Tämä päätös tulee voimaan päivänä, jona säädös ETA:n rahoitusjärjestelmän perustamisesta vuosiksi 2014–2021 tulee voimaan tai josta alkaen sitä sovelletaan väliaikaisesti.
   5 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä huhtikuuta 2016.
      
         
            EFTA-valtioiden pysyvän komitean puolesta
         
         
            Puheenjohtaja
         
         Kurt JÄGER
         
            Pääsihteeri
         
         Kristinn F. ÁRNASON
      
   
   
      LIITE
      Pysyvä komitea katsoo, että ennen kuin mahdolliset neuvottelut vuoden 2021 jälkeisistä rahoitusosuuksista taloudellisen ja sosiaalisen eriarvoisuuden vähentämiseksi ETA:ssa saatetaan päätökseen, kustannusjakojärjestelmää on tarkistettava laskentaperusteen muuttuessa bruttokansantuotteesta (BKT) bruttokansantuloksi (BKTL).